CELEX: 62011TN0407
Language: et
Date: 2011-07-26 00:00:00
Title: Kohtuasi T-407/11: 26. juulil 2011 esitatud hagi — SRF versus nõukogu

24.9.2011   
            
            
               ET
            
            
               Euroopa Liidu Teataja
            
            
               C 282/41
            
         26. juulil 2011 esitatud hagi — SRF versus nõukogu
   (Kohtuasi T-407/11)
   2011/C 282/77
   Kohtumenetluse keel: inglise
   
      Pooled
   
   
      Hageja: SRF Ltd (New Delhi, India) (esindajad: advokaadid F. Graafsma ja J. Cornelis)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 13. mai 2011. aasta rakendusmäärus (EL) nr 469/2011, millega muudetakse määrust (EÜ) nr 1292/2007, millega kehtestatakse Indiast pärit polüetüleentereftalaatkile impordi suhtes lõplik dumpinguvastane tollimaks (ELT L 129, lk 1; edaspidi „vaidlustatud määrus); ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjendamiseks esitab hageja ühe väite, mille kohaselt rikub vaidlustatud määrus nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) (1) artikli 9 lõiget 6, kuna:
   
               1.
            
            
               esiteks sätestab see artikkel, et nende eksportijate või tootjate imporditavate toodete suhtes kohaldatav dumpinguvastane tollimaks, kes on endast teada andnud, ent keda uurimine ei hõlmanud, ei ületa valimisse kaasatud isikute suhtes kindlaksmääratud kaalutud keskmist dumpingumarginaali, kusjuures tähelepanuta jäetakse null- ja miinimummarginaalid. Kehtestades SRF-ile 15,5% dumpinguvastase tollimaksu, rikub vaidlustatud määrus seda reeglit, kuna valimisse kaasatud isikute kaalutud keskmine dumpingumarginaal, kelle dumpingumarginaalid ei ole null- või miinimummarginaalid, on alla 15,5%; ja
            
         
               2.
            
            
               teiseks, nõudes eksportivalt tootjalt määruse nr 1225/2009 artikli 11 lõike 3 kohase vahepealse läbivaatamise taotlemist, et kohaldada sama määruse artikli 9 lõiget 6 olukorras, kus kehtivate dumpinguvastaste tollimaksude määrasid on pärast samaaegselt kehtivate tasakaalustavate meetmete aegumist kohandatud, lisab vaidlustatud määrus määruse nr 1225/2009 artikli 9 lõikele 6 tingimuse, mida selles sättes ei ole, mis kujutab endast nõukogu poolt lubamatut tõlgendamist.
            
         
      (1)  ELT L 343, lk 51 (konsolideeritud tekst).